สวัสดิการใดที่ลูกจ้างทุกคนที่อยู่ในระบบจะต้องทำ
a. ประกันสังคม
b. บัตรทอง 30 บาท
c. ประกันสุขภาพกรณีผู้ป่วยในและการผ่าตัด
d. ประกันค่าชดเชย
คำตอบที่ถูกต้องได้แก่ a.  เพราะว่า สวัสดิการประกันสังคมเป็นสวัสดิการที่ลูกจ้างทุกคนที่อยู่ในระบบจะต้องทำ โดยเก็บเงินจากลูกจ้างส่วนหนึ่งและนายจ้างอีกส่วนหนึ่งส่งให้กับกองทุนนี้ โดยสิทธิ์ที่จะได้จากประกันสังคมไม่ใช่แค่เรื่องการรักษาพยาบาลและอุบัติเหตุ แต่ยังได้รับผลประโยชน์ในกรณีทุพพลภาพ กรณีเสียชีวิต กรณีคลอดบุตร กรณีสงเคราะห์บุตร กรณีชราภาพ และกรณีว่างงาน ได้อีกด้วย เรียกว่าผลประโยชน์แบบ 7 in 1 เลยทีเดียว (มาตรา 33)

ตรวจสอบผลประโยชน์ค่ารักษาได้ตามลิงค์นี้เลย 
https://www.sso.go.th

เท่านั้นยังไม่พอ แนวทางหนึ่งสำหรับผู้ที่กำลังวางแผนสวัสดิการตอนเกษียณ ก็สามารถใช้ประกันสังคมวางแผนสวัสดิการให้กับตัวเองได้ นั่นคือ การย้ายตัวเองมาส่งเงินเข้าประกันสังคมในมาตรา 39

การส่งประกันสังคมแบบนี้ จะทำให้เราสามารถมีสวัสดิการได้เกือบๆ เท่ากับกรณีทำงานเป็นลูกจ้างเลย เพียงแต่ว่า มีข้อแนะนำนิดนึงสำหรับผู้ที่เข้าวิธีนี้ เพราะว่าจะต้องส่งเงินเข้าระบบนี้จะเป็นแบบได้อย่างเสียอย่าง เพราะเลือกที่สร้างสวัสดิการสุขภาพให้กับตัวเอง ก็จะไม่ได้สิทธิ์ในเงินบำนาญของประกันสังคม แต่เมื่อใดก็ตามที่เราหยุดส่ง การจ่ายเงินบำนาญของประกันสังคมก็จะทำงาน และสิทธิประกันสุขภาพก็จะหยุดลง

แต่ก็ถือว่าคุ้มเพราะว่าเราส่งเงินเข้าระบบเพียงเดือนละ 432 บาท หรือคิดเป็นรายปีก็ 5,184 บาท ลองคิดเล่นๆ ถ้าเทียบกับการทำประกันสุขภาพแบบทั่วๆ ไป ถือว่าจ่ายน้อยกว่ามาก และที่สำคัญคือ จ่ายเงินเท่าเดิม ไม่เพิ่มเบี้ย ไม่ว่าจะอายุมากเท่าใดก็ตาม

รายละเอียดเกี่ยวกับประกันสังคมตามมาตรา 39
https://money.kapook.com/view90698.html

ข้อจำกัดนิดเดียวของการรักษาในระบบประกันสังคม คือ เรื่องของโรงพยาบาลที่เข้าระบบนี้มีค่อนข้างจำกัด ผู้ทำอาจจะต้องลองเช็คสิทธิ์กับทางโรงพยาบาลที่เข้าระบบนิดนึง เท่าที่คุยกับเจ้าหน้าที่ โรงพยาบาลหลายแห่งเริ่มออกจากระบบนี้มากขึ้น  เพราะยังไงสวัสดิการขั้นพื้นฐานก็ยังคงเป็นเรื่องที่สำคัญอยู่ดี
ความรู้ทางการเงิน